દક્ષિણ ગુજરાત અને સૌરાષ્ટ્રમાં મેઘમહેર યથાવતરીતે જારી રહી છે. રાજ્યના અનેક ભાગોમાં આઠ ઇંચથી વધુ વરસાદ ખાબકી ગયો છે જેથી જનજીવન ઉપર અસર થઇ છે. રાજ્યમાં વરસાદ સંબંધિત બનાવોમાં મોતનો આંકડો વધીને ૨૨ ઉપર પહોંચી ગયો છે. છેલ્લા ૨૪ કલાકના ગાળામાં ગીરનાર પર્વત ઉપર ૧૭ ઇંચથી વધુ વરસાદ ખાબકી ગયો છે. આ ઉપરાંત મોટાભાગના વિસ્તારોમાં ઉલ્લેખનીય વરસાદ થયો છે. છેલ્લા ૨૪ કલાકમાં ૮૨ તાલુકાઓમાં વરસાદ થયો છે. વરસાદના આંકડાની વાત કરવામાં આવે તો ડાંગ જિલ્લાના વધઇ તાલુકામાં ૮ ઇંચથી વધુ વરસાદ થયો છે. ગીરસોમનાથ જિલ્લાના કોડીનાર તાલુકામાં સાત ઇંચથી વધુ વરસાદ થઇ ગયો છે. આવી જ રીતે નવસારી જિલ્લાના ગણદેવીમાં, ચિખલી, અમરેલીના વડિયામાં સાત ઇંચથી પણ વધુ વરસાદ થયો છે. માળિયામાં સાત ઇંચ, સુત્રપાડામાં છ ઇંચ વરસાદ નોંધાયો છે. જુનાગઢના ભેંસાણમાં છ ઇંચ, જલાલપોરમાં છ ઇંચ, ખેરગામમાં છ ઇંચ, નવસારીમાં છ ઇંચ, ધરમપુરમાં છ ઇંચ, ડોલવણમાં છ ઇંચ વરસાદ થયો છે. મેઘરાજાએ આજે સતત પાંચમા દિવસે દક્ષિણ ગુજરાત અને સૌરાષ્ટ્ર પંથકના વિસ્તારોમાં ભારેથી અતિ ભારે સાર્વત્રિક વરસાદ વરસાવતાં સર્વત્ર જળબંબાકારની સ્થિતિ સર્જાઇ હતી. ડાંગ જિલ્લાના વઘઇ અને ગીર-સોમનાથના કોડિનારમાં આઠ ઇંચથી વધુ વરસાદ, નવસારી જિલ્લાના ગણદેવી, ચીખલી અને અમરેલીના વડિયા તાલુકામાં સાત ઇંચથી વરસાદ ખાબકતાં આ પંથકોમાં અને આસપાસના ગામો-વિસ્તારો જાણે બેટમાં ફેરવાયા હતા. વેરાવળ, જૂનાગઢ, સૂત્રાપાડા સહિતના પંથકોમાં પણ અતિ ભારે વરસાદ નોંધાયો હતો. દક્ષિણ ગુજરાત અને સૌરાષ્ટ્ર પંથકમાં મેઘરાજાની અતિવૃષ્ટિના કારણે નવસારી-બિલીમોરા, વેરાવળ, ગીર-સોમનાથ સહિતની કેટલીક નદીઓમાં ઘોડાપૂર આવ્યા હતા. સુરત, વેરાવળ, રાજકોટ સહિતના પંથકોમાંથી સેંકડો લોકોને સ્થળાંતર કરાવવાની ફરજ પડી હતી. રાજયમાં આજે ૮૨થી વધુ તાલુકાઓમાં સાર્વત્રિક વરસાદ નોંધાયો હતો. રાજયના ૮૨થી વધુ તાલુકાઓમાં જે નોંધપાત્ર વરસાદ નોંધાયો તેમાં માળિયામાં સાત ઇંચ, વિસાવદમાં ચાર, વેરાવળમાં ચાર, સૂત્રાપાડામાં સાત, કોડિનારમાં આઠ ઇંચ, જામકંડોરણામાં પાંચ ઇઁચથી વધુ વરસાદ નોંધાયો હતો. રાજયના આ ૮૨ તાલુકાઓમાં બે ઇઁચથી લઇ આઠથી નવ ઇંચ સુધીનો ભારેથી અતિ ભારે વરસાદ નોંધાયો હતો. જૂનાગઢ પંથકમાં અતિ ભારે વરસાદના કારણે વેરાવળ-તાલાલા હાઇવે પાણીમાં ગરકાવ થઇ ગયો હતો. ગીર-સોમનાથ જિલ્લામાં અતિ ભારે વરસાદ નોંધાતા ઇન્દ્રા ગામ બેટમાં ફેરવાયું હતુ, તો વોકળા ગામે એક ભેંસ તણાઇ ગઇ હતી. જયારે સુલ્તાનપુર ગામ બેટમાં ફેરવાતાં સંપર્કવિહોણું બન્યું હતું. ગીર-સોમનાથનો દ્રોણેશ્વર ચેકડેમ ભારે વરસાદને લઇ છલકાયો હતો તો, સરસ્વતી નદીમાં ઘોડાપૂર આવતાં સુપ્રસિધ્ધ માધવરાયજી મંદિર પાણીમાં ગરકાવ બન્યું હતું. રાજકોટમાં પણ જેતપુર સહિતના પંથકોમાં ભારેથી અતિ ભારે વરસાદ નોંધાયો હતો. જેતપુરની ભાદર નદીમાં નવા નીર આવ્યા